<classify> WANAFUNZI wa darasa la tano katika Shule ya Wasichana Al-Muntazir ya Manispaa ya Ilala jijini Dar es Salaam, jana walitembelea ofi si za Kampuni ya Magazeti ya Serikali TSN inayochapisha magazeti ya HabariLeo, SpotiLeo na Daily News katika kujifunza somo la Maarifa ya Jamii kwa njia ya vitendo.Akizungumza na gazeti hili, Mratibu wa msafara huo ambaye ni Mwalimu wa darasa la tano, Clemence Kihwelo alisema hii ni mara yao ya kwanza kutembelea nyumba vya habari kujifunza kwa vitendo.Alisema baada ya kujifunza njia za mawasiliano kupitia Kiswahili, Kiingereza na Maarifa ya Jamii, waliona ni bora zaidi kwenda ofisi yenye kuhusiana na mawasiliano ili kujifunza kwa njia ya vitendo. Alisema moja ya ofisi waliyochagua ni TSN, kampuni ya magazeti ya serikali kujifunza kitu cha uhakika. Tulifanya hivyo ili kuwapa wanafunzi nafasi ya kuweza kuuliza maswali na kujifunza zaidi kuhusiana na mawasiliano, na jinsi gani wanavyoandaa magazeti, alisema Kihwelo.Mwanafunzi Rayyan Mussa alisema kabla ya kutembelea TSN, alikuwa hajui gazeti linavyotengenezwa hadi kufika kwa wasomaji. Alisema amejifunza vitu vingi ikiwemo gazeti linavyotengenezwa hadi linavyosambazwa na kuahidi kuwa balozi mzuri kwa wenzake ambao hawakupata nafasi ya kuja kutembelea ofisini hapo. Mwanafunzi Basma Saeed alisema amefurahi kutembelea ofisini hapo na kupata wasaa mzuri wa kujifunza hasa jinsi ya kutafuta habari, kwa kuwa alikuwa anadhani mtu yeyote anaweza kutuma habari.Alisema pia amefurahia kuona ni jinsi gani gazeti linaingia kiwandani na kuchapwa. Kabla ya hapo nilikuwa sijui chochote kuhusu kutengeneza magazeti, ila nimejifunza na nashukuru kutupokea, alisema. Mwalimu Kihwelo alisema wanafunzi 110 wanatarajia kutembelea ofisi hiyo baada ya awamu ya kwanza kukamilika. Alisema wanatarajia kufanya awamu ya pili kuwapa nafasi ya kujifunza kwa utaratibu zaidi.  <topic>: KITAIFA 